
2014 m. sausio 27 d. pranešimas VIR

Atėnuose Seimo narė M. A. Pavilionienė patvirtinta LI COSAC moterų forumo pranešėja 

Atėnuose sausio 26–27 dienomis vykstančiame Sąjungos reikalų parlamentinių komitetų konferencijos (COSAC) pirmininkų susitikime Seimo Lietuvos socialdemokratų partijos frakcijos narė, Europos reikalų ir Žmogaus teisių komitetų narė Marija Aušrinė Pavilionienė patvirtinta 51-ojo (LI) COSAC posėdžio metu birželį Atėnuose rengiamo antrojo Europos Sąjungos (ES) istorijoje COSAC moterų forumo pranešėja. 

Tai patvirtino COSAC pirmininkų konferencijoje Atėnuose dalyvaujantis Seimo Pirmininko pavaduotojas, Europos reikalų komiteto pirmininkas Gediminas Kirkilas. 2013 m. spalį Vilniuje jubiliejiniame 50-ajame (L) COSAC posėdyje pirmą kartą vykusiame COSAC moterų forume M. A. Pavilionienė buvo išrinkta jo koordinatore. 

„COSAC moterų forumo idėja gimė, siekiant didinti moterų vaidmenį Europos politikoje apskritai ir ES tarpparlamentiniame bendradarbiavime. Lietuvos parlamentarės iškart aktyviai įsijungė į šio europinio parlamentinio moterų forumo veiklą. Džiugu, kad M. A. Pavilionienės kaip politikės patirtis ir kompetencija taip aukštai vertinama tarp ES nacionalinių parlamentų“, – teigia G. Kirkilas. 

Seimo Pirmininko pavaduotojo Gedimino Kirkilo patarėja 

